ועדת הכלכלה, כנסת 20, פרוטוקול מספר 325, 2016-08-09 11:00

איתן כבל: שלום לכולם.

איתן כבל: אני ברשות

איתן כבל: כם מבקש לפתוח את הדיון השני שלנו היום, ועתה אנחנו עוסקים בכללי סליקה אלקטרונית של שיקים (שמירת שיקים), התשע"ו-2016.

איתן כבל: גברתי מנהלת הוועדה, היועצת המשפטית, רשמת, דובר.

איתן כבל: אורחים, מאיפה?

<קריאה: אנחנו מנהלים של התוכנית "צוערים לשלטון המקומי".

איתן כבל: יפה.

איתן כבל: שיהיה לכם בהצלחה.

<קריאה: תודה רבה.

איתן כבל: ב-10 בפברואר אנחנו קיימנו דיון בחוק.

<לאה ורון: והוא אושר.

איתן כבל: והחוק אושר.

איתן כבל: לשם ביצוע החוק נדרשה התקנת תקנות.

<לאה ורון: כללים.

<לאה ורון: כללי סליקה אלקטרונית.

איתן כבל: כללים, סליחה.

איתן כבל: כללי סליקה.

איתן כבל: אז קודם כול, למרות שאף אחד לא מקבל צל"ש על מה שקיים, על מה שהוא חייב שייעשה, למרות זאת, כיוון שזה לא מן המפורסמות שמשרדי ממשלה עומדים בלו"ז שהם מגדירים, פה אפילו הפרזתם והגעתם לפני הזמן מבחינת הלו"ז, וזה למרות הכול ראוי לציון ויפה.

איתן כבל: אז בבקשה, בואו נעשה את זה ואני מקווה שאין פה בעיות מיוחדות.

איתן כבל: בבקשה.

איתן כבל: מי הקראי?

<רונית ציטיאט: לומר אולי כמה מלים?

איתן כבל: ודאי.

איתן כבל: שני משפטים.

איתן כבל: בבקשה.

<רונית ציטיאט: שמי רונית ציטיאט, מנהלת אגף מערכות תשלומים וסליקה בבנק ישראל.

<רונית ציטיאט: תודה על ההתכנסות ככה הזריזה, ובפגרה.

<רונית ציטיאט: זו נקודה ראשונה.

<רונית ציטיאט: חשוב לומר שהמערכת הבנקאית התחילה כבר בהיערכות ואנחנו באמת היום אמורים לקבל אישור על כללי השמירה, ושמונה-עשר חודשים מהיום למעשה החוק נכנס בצורה מלאה.

<רונית ציטיאט: אנחנו נוכל בתקופה הזאת לעבוד במקביל.

<רונית ציטיאט: מי שתנחה את הקריאה זו חן פליישר מהלשכה המשפטית אצלנו.

<מרב תורג'מן: את הזכרת כאן את כללי השמירה, את אומרת שקיבלתם אישור.

<מרב תורג'מן: הכללים האלה כבר פורסמו?

<מרב תורג'מן: קיבלתם אישור מהשר לביטחון פנים?

<רונית ציטיאט: אנחנו קיבלנו אישור מהשר לביטחון פנים ועשינו התייעצות.

<חן פליישר: עשינו התייעצות וזה בהסכמה עם משרד המשפטים.

<מרב תורג'מן: אוקיי.

<מרב תורג'מן: אז זה ממש בישורת האחרונה?

<רונית ציטיאט: ממש בסוף.

<מרב תורג'מן: גם לעניין הזה?

<מרב תורג'מן: כדי שהחוק הזה ייכנס לתוקף, אני לא חושבת שיש הוראה מפורשת בעניין הזה.

<חן פליישר: יש.

<חן פליישר: סעיף 7(ב) קובע שכללים ראשונים לפי סעיף 4, ייקבעו בתוך שישה חודשים מיום הפרסום.

<מרב תורג'מן: אבל אני מדברת על סעיף 4, על חובת השמירה.

<חן פליישר: זה זה.

<חן פליישר: בעצם הכללים האלה הם מכוח סעיף 4 לחוק, כשסעיף 7(ב) קובע שצריך לעשות את זה בתוך שישה חודשים.

<מרב תורג'מן: סליחה, סעיף 3.

<חן פליישר: 3, אין לו קציבה אבל אנחנו גם בישורת האחרונה.

<מרב תורג'מן: זה מה שאני מדברת, שאין לו קציבה.

<מרב תורג'מן: זו השאלה שלי.

<מרב תורג'מן: אתם בישורת האחרונה?

<חן פליישר: כן.

<לאה ורון: 3(ב)?

<מרב תורג'מן: כן.

<לאה ורון: לעניין סעיף קטן (א), הנגיד רשאי לקבוע בכללים, לעניין סריקה ממוחשבת של שיק, אופן שמירתו וכו'.

<מרב תורג'מן: כללים לגבי השמירה.

איתן כבל: אוקיי.

איתן כבל: בבקשה.

<חן פליישר: חן פליישר, המחלקה המשפטית, בנק ישראל.

<חן פליישר: אני רק אגיד שהכללים האלה מחולקים לשני סעיפים.

<חן פליישר: סעיף אחד מתעסק בשמירה של השיקים עצמם, שיקים פיזיים; הסעיף השני מדבר על שמירת השיק הממוחשב, כלומר הקבצים שנסרקו, והדין הוא שונה.

<חן פליישר: אני אתחיל להקריא?

איתן כבל: כן.

<חן פליישר: "כללי סליקה אלקטרונית של שיקים (שמירת שיקים), התשע"ו-2016

איתן כבל: מישהו רוצה להתייחס?

איתן כבל: המשרד לביטחון פנים רוצה לומר משהו?

<חן פליישר: הסטנדרט הזה נקבע על-פי הבקשה של המשטרה ובהסכמה של השר לביטחון פנים, שהכללים תואמו אתו.

סילבן שלום: רפ"ק טובי בן שלום, מאח"מ, חטיבת החקירות.

סילבן שלום: זה חלק מעבודת מטה משותפת.

סילבן שלום: ההחלטות האלה הן פרי של עבודה משותפת ועבודת מטה ארוכה.

איתן כבל: הבנתי.

איתן כבל: מבחינת

איתן כבל: כם, זה אמור להיות לכם - - -

סילבן שלום: זה לא חדש לנו, זה בתיאום אתנו.

איתן כבל: אוקיי.

איתן כבל: תודה.

איתן כבל: בבקשה.

<מרב תורג'מן: אני אשמח אם תוכלי להתייחס למונח "למי שזכאי לכך".

<חן פליישר: את המונח הזה לקחנו בעצם מהחוק עצמו.

<חן פליישר: בסעיף 2(ג) נקבע: "בנק ימסור ללקוח הזכאי לכך, לפי דרישתו, פלט של השיק הממוחשב שמצוינת בו סיבת הסירוב ושם הבנק הגובה.

<חן פליישר: "

איתן כבל: קיימנו בזמנו דיון על העניין הזה.

<מרב תורג'מן: רק נזכיר מי זכאי לכך.

<חן פליישר: זכאי זה בעצם לקוח שהפקיד את השיק, והשיק סורב, והוא מעוניין ללכת ולגבות השיק בדרכים אחרות ולכן הוא צריך איזושהי אסמכתה שזה בעצם הפלט בשביל ללכת להוצאה לפועל או לפתוח תיק בבית-משפט.

איתן כבל: אוקיי.

<מרב תורג'מן: לא בעל השיק אלא מי שקיבל אותו לפקודתו.

איתן כבל: זה כבר דיון – אני זוכר, קיימנו אותו בזמנו.

<לאה ורון: בעת הכנת הצעת החוק.

איתן כבל: כן.

איתן כבל: סעיף 1(א) ו-(ב), אושר.

איתן כבל: מישהו רצה להעיר הערה, ברשותכם?

איתן כבל: לא.

איתן כבל: הסעיף אושר.

איתן כבל: הלאה, שמירת שיק ממוחשב.

איתן כבל: (3), שוב, "מי שזכאי לכך" זה אותו דבר.

איתן כבל: אוקיי.

<מרב תורג'מן: אני רק אזכיר שאין פה התייחסות אומנם לאיכות של הסריקה מכיוון שהחוק מתייחס לזה במסגרת ההגדרה של "סריקה ממוחשבת של שיק" באופן שניתן לאחזר אותו באופן קריא וזהה למקור.

איתן כבל: טיפלנו בזה בדיון.

איתן כבל: כן, אני זוכר.

איתן כבל: אוקיי.

איתן כבל: הערות?

<מרב תורג'מן: הוראת תחילה, התחילה תהיה מייד עם הפרסום של הכללים.

<חן פליישר: נכון.

איתן כבל: אוקיי.

איתן כבל: אין הערות, אז גם סעיף 2(א) ו-(ב) אושר.

<לאה ורון: כלומר, כל כללי סליקה אלקטרונית של שיקים אושרו.

איתן כבל: כל הכללים אושרו.

איתן כבל: תודה רבה לכם.

איתן כבל: הישיבה נעולה.